                               Z A P I S NI K  

Sa  7.sjednice Općinskog vijeća Općine Brestovac koja je održana 26. siječnja 2018. godine s početkom u 18,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Jozo Ilić (HDZ), Zvonko Rodić (HDZ), Tihomir Despot (HDZ), Siniša Dragaš (HDZ), Drago Stojčević (Koalicija SDP,HSS,HSU,HL), Ivan Đurčević (HDZ) i Marija Končar-Grgić (Koalicija SDP,HSS,HSU,HL), Slavko Lončarević (Koalicija SDP,HSS,HSU,HL),Ivan Kovačević (HDZ) i Josip Pavić (HDZ) .
Nenazočan: Domagoj Stojaković (HDZ) i Darko Markanjević (HDZ), oba su  opravdali svoj izostanak.

Ostali nazočni: Zdravko Mandić, općinski načelnik i Jozo Buće, zamjenik općinskog načelnika.

Predstavnik medija, novinar Zdravko Tadić

Zapisničarka: Marija Barunović 

Utvrđeno je da je prisutno 12 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red:
· Usvajanje zapisnika s prethodne sjednice Općinskog vijeća

1. Prijedlog Odluke o načinu pružanja javne usluge prikupljanja otpada i biorazgradivog komunalnog otpada na području Općine Brestovac
2. Prijedlog Odluke o povjeravanju obavljanja javne usluge prikupljanja miješanog i biorazgradivog komunalnog otpada
3. Prijedlog Odluke o mjerama za sprečavanje nepropisnog odbacivanja otpada i mjerama za uklanjanje odbačenog otpada na području općine Brestovac

4. Prijedlog Odluke o raspoređivanju sredstava političkim strankama za 2018.godinu

5. Prijedlog Odluke o izmjenama i dopunama Odluke o komunalnom redu

6. Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2018.godini

7. Program javnih potreba u socijalnoj skrbi za 2018.godinu

Ovako predloženi dnevni red jednoglasno je usvojen  (12 za) nakon pojašnjenja  načina predlaganja i uvrštavanja nadopune dnevnog reda kao i točke različito, odnosno vijećnička pitanja koja u pravilu uvijek idu nakon što se dnevni red iscrpi (Debata između vijećnika Slavka Lončarevića, predsjednika Općinskog vijeća Tome Vrhovca i načelnika Zdravka Mandića).
-Usvajanje zapisnika s prethodne sjednice Općinskog vijeća

Nakon kraćeg razmatranja zapisnika sa pete sjednice Općinskog vijeća Općine Brestovac donesena je slijedeća 
ODLUKA: Usvaja se zapisnik sa šeste sjednice Općinskog vijeća Općine Brestovac koja je održana 21. prosinca 2017. godine

TOČKA 1. Prijedlog Odluke o načinu pružanja javne usluge prikupljanja otpada i biorazgradivog komunalnog otpada na području Općine Brestovac
Obrazloženje prijedloga Odluke o načinu pružanja javne usluge prikupljanja otpada i biorazgradivog komunalnog otpadna području općine Brestovac podnosi općinski načelnik. Ukratko notira da na osnovu Uredbe o gospodarenju komunalnim otpadom  i Zakona o održivom gospodarenju otpadom, obvezni smo donijeti ovu Odluku.

Odluka je nešto većeg sadržajnog oblika kojom su propisane od uvodnih odredbi, javnih usluga i područja pružanja javnih usluga, davatelj usluge, korisnici usluge do načina sakupljanja komunalnog otpada, izjava i cijene te odredbi o ugovornim kaznama i prekršajnim odredbama, ukratko to je Odluka koju nam je proslijedio Komunalac d.o.o Požega odnosno u našem slučaju davatelj usluge.

Odlukom se želi sve nas koji smo korisnici usluge osvijestiti o zaštiti okoliša i načinu odvajanja komunalnog otpada što nije novost u EU. , dodao je općinski načelnik.Za raspravu se nije nitko prijavio pa je ova točka dnevnog reda dana je na glasovanje, te  jednoglasno usvojena (12 za ) u predloženom pismenom obliku.  
TOČKA 2. Prijedlog Odluke o povjeravanju obavljanja javne usluge prikupljanja miješanog i biorazgradivog komunalnog otpada
Ovom Odlukom koja je  povezana s prethodnom predlaže  se povjeravanje obavljanje djelatnosti javne usluge prikupljanja miješanog komunalnog otpada i prikupljanja biorazgradivog komunalnog otpada trgovačkom društvu Komunalac-Požega d.o.o kao i do sada, jer mi imamo kao i ostale općine i gradovi Požeško-slavonske županije vlasnički udjel u toj tvrtki, (konkretno 2,58% vlasničkog udjela) iako zakon nudi i mogućnost davanja koncesije, premda za to ovdje nema razloga, rekao je općinski načelnik.

Zatim je otvorena rasprava, a kako u raspravi nije nitko sudjelovao Općinsko vijeće je glasovanjem, jednoglasno (12 za) usvojilo Odluku o povjeravanju obavljanja javne usluge prikupljanja miješanog i biorazgradivog komunalnog otpada u predloženom pismenom obliku. 
TOČKA 3.Prijedlog Odluke o mjerama za sprečavanje nepropisnog odbacivanja otpada i mjerama za uklanjanje odbačenog otpada na području Općine Brestovac
Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko pojasni prijedlog Odluke o mjerama za sprečavanje nepropisnog odbacivanja  otpada i mjerama za uklanjanje odbačenog otpada na području općine Brestovac.
Općinski načelnik ukratko izlaže glavne stavke ove odluke tj. Utvrđivanje načina provedbe mjera za sprečavanje nepropisnog odbacivanja otpada  i mjere za uklanjanje otpada odbačenog u okoliš. Ujedno ovom  odlukom imamo obvezu zaposliti komunalnog redara kojemu će provođenje mjera iz ove i prethodnih odluka biti obveza i posao, dodao je. Potom je otvorena rasprava. U raspravi sudjelovao vijećnici Slavko Lončarević, pitanjem tko će financirati komunalnog redara? Vijećnik Ivan Đurčević, je samo konstatirao da je zapošljavanje komunalnog redara nužno za uvođenje reda i za čist okoliš. Općinski načelnik je odgovorio vijećniku Slavku Lončareviću da su sredstva planirana u proračunu za zapošljavanje komunalnog redara u kontima plaće jedinstvenog upravnog odjela. Odluka je dana je usvajanje, te je jednoglasno usvojena (12 za) u predloženom pismenom obliku.  
TOČKA 4. Prijedlog Odluke o raspoređivanju sredstava političkim strankama za 2018.godinu
Ovom odlukom se raspoređuju sredstva osigurana u proračunu Općine Brestovac za 2018.godinu.Tabelarno je dan prikaz za svaku političku stranku te ukoliko ima nejasnoća stoji na raspolaganju, dodao je općinski načelnik.
Općinsko vijeće je bez rasprave jednoglasno s dvanaest (12 za) usvojilo Odluku o raspoređivanju sredstava političkim strankama za 2018.godinu u predloženom pismenom obliku.
TOČKA 5. Prijedlog Odluke o izmjenama i dopunama Odluke o komunalnom redu  

Budući da je prijedlog ove Odluke povezan s točkama 1.,2., i 3. dnevnog reda, nužno je uskladiti postojeću Odluku o komunalnom redu s odredbama Zakona o komunalnom gospodarstvu i Zakona o održivom gospodarenju otpadom, kako ne bi bila u koliziji, dodao je općinski načelnik.
Zatim je otvorena rasprava. U raspravi sudjelovao vijećnik Slavko Lončarević, pitanjem kad će se u svako selo postaviti kontejneri odnosno zeleni otoci? Odgovorio je općinski načelnik da još nismo donijeli plan nabave.
Općinsko vijeće je jednoglasno s dvanaest (12) za donijelo Odluku o izmjenama i dopunama Odluke o komunalnom redu Općine Brestovac u predloženom pismenom obliku.
TOČKA 6.Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2018.godini  

Ovim prijedlogom Odluke  utvrđuje se raspodjela predviđenih sredstava namijenjenih financiranju programa i projekata od interesa za općinu Brestovac koje provode udruge u ukupnom iznosu od 265.000,00 kuna. Plan rasporeda predviđenih sredstava dan je po kategorijama i to: za tekuće pomoći športskim udrugama, javne potpore u kulturi, donacije humanitarnim i neprofitnim udrugama te financiranje Crvenog križa, dodao je općinski načelnik.

Zatim je otvorena rasprava, kako u raspravi nije nitko sudjelovao, odluka o raspodjeli iz proračuna Općine Brestovac namijenjenih financiranju programa i projekata koje provode udruge u 2018.godini dana je na glasovanje te je jednoglasno s dvanaest (12) za usvojena u predloženom pismenom obliku.  
TOČKA 7.Program javnih potreba u socijalnoj skrbi za 2018.godinu
Programom javnih potreba socijalne skrbi za 2018.godinu osigurava se zaštita i pomaganje ugroženih i nemoćnih osoba, osoba s invaliditetom i drugih osoba koje uz pomoć članova obitelji ne mogu zadovoljiti svoje potrebe zbog nepovoljnih osobnih, gospodarskih, socijalnih ili drugih okolnosti. Program obuhvaća pomoći obiteljima i kućanstvima, pomoći za podmirenje troškova ogrjeva, jednokratne pomoći, pomoći za podmirenje troškova stanovanja, sufinanciranje smještaja djece u dječje vrtiće, novčana pomoć za opremu novorođenčadi te donacija Crvenom križu, dodao je općinski načelnik.

Zatim je otvorena rasprava, a kako u raspravi nije nitko sudjelovao, ova točka dnevnog reda dana je na glasovanje te je jednoglasno  s dvanaest (12 za) usvojena u predloženom pismenom obliku .

Ovim je dnevni red iscrpljen, te je sjednica zaključena u 18,41 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
